**T A R T A L O M:**

 Old.

Hospice Ház 2023. évi támogatásának felhasználásáról szóló beszámoló elfogadása, valamint döntés a 2024. évi támogatásáról 10/2024. (II.15.) Kt. 3

Beszámoló a 2023. évben végzett közbeszerzési feladatokról - a 2023. évi közbeszerzési terv alapján

 11/2024. (II.15.) Kt. 3

Mosonmagyaróvár Térségi Társulás vonatkozásában a 2024. évi tagdíj és hozzájárulások mértékének változása 12/2024. (II.15.) Kt. 3

Fogorvosi ügyeleti ellátás tárgyévi finanszírozási szerződésének jóváhagyása 13/2024. (II.15.) Kt. 4

Első Mosonmagyaróvári Torna Egylet 1904 visszatérítendő fejlesztési célú támogatás nyújtására kötött Megállapodás III. számú módosítása 14/2024. (II.15.) Kt. 5

Alapítvány támogatása 15/2024. (II.15.) Kt. 5

Mosonmagyaróvár Város Önkormányzatának egyes saját bevételei és adósságot keletkeztető ügyletből eredő fizetési kötelezettségei várható összegének megállapításáról szóló határozat 2024-2027. évekre (Kitekintő határozat)

 16/2024. (II.15.) Kt. 6

AQUA Szolgáltató Kft. 2024. évi üzleti terve I. számú módosításának véleményezése 17/2024. (II.15.) Kt. 6

Utólagos tájékoztatás a nem közművel összegyűjtött háztartási szennyvíz begyűjtésére vonatkozó közszolgáltatási szerződés megkötéséről 18/2024. (II.15.) Kt. 6

Az önkormányzati tulajdonban lévő gazdasági társaságok könyvvizsgálói feladatainak ellátására történő pályáztatás 19/2024. (II.15.) Kt. 7

Településképi rendelet módosítása 20/2024. (II.15.) Kt. 8

Mosonmagyaróvári Bóbita Óvoda igazgatói álláshelyének meghirdetése 21/2024. (II.15.) Kt. 9

Mosonmagyaróvári Vackor Óvoda alapító okiratának módosítása 22/2024. (II.15.) Kt. 9

Mosonmagyaróvár Egyesített Bölcsődék Intézménye alapító okiratának módosítása 23/2024. (II.15.) Kt. 10

Tájékoztató a polgármester 2023. évi szabadság igénybevételéről és a 2024. évi szabadságolási ütemterv jóváhagyása

 24/2024. (II.15.) Kt. 10

 25/2024. (II.15.) Kt. 10

3. számú háziorvosi körzet helyettesítéssel történő feladatellátását biztosító Megbízási szerződés módosítása

 26/2024. (II.15.) Kt. 10

9. számú háziorvosi körzet helyettesítéssel történő feladatellátása tekintetében Megbízási szerződés kötése

 27/2024. (II.15.) Kt. 11

Tájékoztatás a 6. számú vegyes fogorvosi körzet feladatellátására kiírt pályázat eredményéről, új pályázat kiírása

 28/2024. (II.15.) Kt. 11

Közterületek elnevezése 29/2024. (II.15.) Kt. 13

 30/2024. (II.15.) Kt. 13

 31/2024. (II.15.) Kt. 14

Köztéri szobor létesítése - „Túlélők szimbóluma-Weisz emlékmű” 32/2024. (II.15.) Kt. 14

Javaslat önkormányzati tulajdonú ingatlanok értékesítésre történő kijelölésére (Mosonmagyaróvár belterület 6002/6 hrsz.)

 33/2024. (II.15.) Kt. 15

Javaslat önkormányzati tulajdonú ingatlanok értékesítésre történő kijelölésére (Mosonmagyaróvár belterület 3416/A/7 hrsz.)

 34/2024. (II.15.) Kt. 15

Belterületbe vonás iránti kérelem (072/93 hrsz.) 35/2024. (II.15.) Kt. 16

Tájékoztató a pótelőirányzatokról 2023. november 1-jétől 2023. december 31-ig terjedő időszakra vonatkozóan

 36/2024. (II.15.) Kt. 16

Az ülésen alkotott rendeletek jegyzéke 17

**A február 15-i képviselő-testületi ülésen hozott határozatok**

Tárgy: **Hospice Ház 2023. évi támogatásának felhasználásáról szóló beszámoló elfogadása, valamint döntés a 2024. évi támogatásáról**

**10/2024. (II.15.) Kt. határozat**

Mosonmagyaróvár Város Önkormányzat Képviselő-testülete a Hospice – Segítő Kéz Alapítvány 2023. évi működési támogatásának felhasználásáról szóló beszámolót az előterjesztés melléklete szerinti tartalommal elfogadja.

A Képviselő-testület az Önkormányzat 2024. évi költségvetésében a Hospice – Segítő Kéz Alapítvány működésének és céljának megvalósítását 60.000.000 Ft összegű támogatással biztosítja.

A Képviselő-testület felhatalmazza a Polgármestert a támogatási szerződés megkötésére.

Felelős: Dr. Árvay István polgármester

Határidő: 2024. február 29.

Tárgy: **Beszámoló a 2023. évben végzett közbeszerzési feladatokról - a 2023. évi közbeszerzési terv alapján**

**11/2024. (II. 15.) Kt. határozat**

Mosonmagyaróvár Város Önkormányzat Képviselő-testülete az előterjesztésben és a határozat mellékletét képező táblázatban szereplő tartalommal jóváhagyja a 2023. évben végzett közbeszerzési feladatokról – a 2023. évi közbeszerzési terv alapján – készült beszámolót.

Tárgy: **Mosonmagyaróvár Térségi Társulás vonatkozásában a 2024. évi tagdíj és hozzájárulások mértékének változása**

*A Képviselő-testület 15 igen (egyhangú) szavazattal (minősített többséggel) az alábbi határozatot hozta:*

**12/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete tudomásul veszi a Mosonmagyaróvár Térségi Társulás által irányított költségvetési szervek vonatkozásában – Kistérségi Egyesített Szociális Intézmény, valamint Család- és Gyermekjóléti Központ – a 2024. évi költségvetési határozati javaslatot, valamint annak mellékleteiben kimutatható 2024. évi működési hiány mindösszesen 412.131.494,- Ft. A működési hiány összegéből az előző évekhez képest a 2024. évi növekmény összesen 84.449.686 Ft.

A Képviselő-testület támogatja, hogy a hiánynövekmény 42.500.081 Ft összegű részét, annak finanszírozása érdekében a Tanács ossza fel tagjai között a 2023. január 1-jei lakosságszám alapján.

Mosonmagyaróvár Város Önkormányzatára jutó összeg 16.113.120,- Ft.

1. A határozat 1. pontjában meghatározott, Mosonmagyaróvár Város Önkormányzatára felosztott költséget is figyelembe véve, az Önkormányzat által nyújtott finanszírozás 2024-ben a következő módon alakul:

|  |  |
| --- | --- |
| *Figyelembe véve Mosonmagyaróvár Város Önkormányzat 2022. évi gesztor önkormányzati támogatását* | *178 687 977,- Ft* |
| *2024-es előzetes tervek alapján CSGYK plusz finanszírozási igény különbözete, figyelembe véve a tavalyi gesztor önkormányzati támogatás mértékét* | *4 824 005,- Ft* |
| *2024-es előzetes tervek alapján KESZI plusz finanszírozási igény különbözete, figyelembe véve a tavalyi gesztor önkormányzati támogatás mértékét* | *37 125 600,- Ft* |
| *2024-es előzetes tervek alapján a gesztor önkormányzat új tagdíj kötelezettsége* | *84 434 940,- Ft* |
| *Összes hiányfinanszírozás 2024-ben előzetes tervek alapján:* |  |  | ***305 072 522,- Ft*** |

1. Mosonmagyaróvár Város Önkormányzat Képviselő-testülete felkéri a Polgármestert, hogy a döntésről a Térségi Társulás Elnökét a döntést követően haladéktalanul értesítse.

Felelős: Dr. Árvay István polgármester

Határidő: azonnal

Tárgy: **Fogorvosi ügyeleti ellátás tárgyévi finanszírozási szerződésének jóváhagyása**

**13/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a fogorvosi ügyeleti ellátás biztosítása érdekében 2024. január 1-jétől 2024. december 31. napjáig terjedő időbeli hatállyal jelen határozat melléklete szerinti tartalommal Finanszírozási szerződést köt a DANUTA és TÁRSA Orvosi Betéti Társaság egészségügyi szolgáltatóval (cg: 08-06-004155; székhely: 9211 Feketeerdő, Akácos utca 2.; képviseli: Schrempf József Istvánné sz. Dr. Kuta Danuta).
2. Mosonmagyaróvár Város Önkormányzat Képviselő-testülete felkéri a polgármestert a Finanszírozási szerződéssel kapcsolatos intézkedések megtételére, a felmerülő kérdések tisztázására és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: 2024. február 29.

Tárgy: **Első Mosonmagyaróvári Torna Egylet 1904 visszatérítendő fejlesztési célú támogatás nyújtására kötött Megállapodás III. számú módosítása**

**14/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete hozzájárul az Önkormányzat és az Első Mosonmagyaróvári Torna Egylet 1904 (székhely: 9200 Mosonmagyaróvár, Wittmann Antal park 1., nyilvántartási száma: 08-02-0001867, adószám: 18536405-1-08, képviseli: Drescher Ottó elnök, a továbbiakban: Egyesület) között ÖHO/610-5/2022. iktatószámon létrejött, az Önkormányzat által 2022. május 31., az Egyesület által 2022. június 2. napján aláírt Megállapodás visszatérítendő fejlesztési célú támogatásról III. számú módosításához az alábbiak szerint:

*„1. A Támogató Mosonmagyaróvár Város Önkormányzatának Képviselő-testülete a ..../2024. (II.15.) Kt. határozatában foglaltak szerint az éven belüli, fejlesztési célú 100.000.000 Ft - azaz százmillió forint - összegű visszatérítendő támogatást* ***éven túli*** *támogatássá minősíti.*

*5. A Támogatott kötelezettséget vállal arra, hogy a visszatérítendő támogatást* ***legkésőbb 2028. június 30. napjáig részletekben visszafizeti*** *a Támogató felé. A visszafizetés ütemezése szerint az Egylet* ***minden év június 30. napjáig 20.000.000*** *Ft - azaz húszmillió forint – összegű részletet fizet vissza a Támogatónak.*

*6. A Támogatott a jelen szerződés 1. pontjában meghatározott támogatás összegének felhasználásáról az évi részlet megfizetésével egyidejűleg, de legkésőbb a visszafizetést követő 8 napon belül köteles elszámolni, a felhasználást igazoló bizonylatok – pénzügyileg teljesített számlák másolata, valamint banki utalás esetén a pénzügyi teljesítést igazoló bankszámlakivonatok másolatai, és az ezekhez kapcsolódó szerződések másolatai –, amelyeket a Mosonmagyaróvári Polgármesteri Hivatal Pénzügyi Osztálya ellenőriz.”*

1. A Képviselő-testület felhatalmazza a polgármestert a Megállapodás III. számú módosításának aláírására.

Felelős: Dr. Árvay István polgármester

Határidő: 2024. február 29.

Tárgy: **Alapítvány támogatása**

**15/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete hozzájárul, hogy a 2024. évi átmeneti gazdálkodásról szóló 35/2023. (XII.15.) önkormányzati rendeletben megnevezett polgármesteri keret-támogatás terhére a "Hátrányos helyzetű tanulókért" Alapítvány részére a Győri SZC Bolyai János Általános Iskola és a Győri SZC Bolyai János Technikum által a Part Rendezvényházban megrendezésre kerülő jótékonysági bál költségeihez való hozzájárulásra 350.000 Ft kerüljön kifizetésre.
2. Támogatási szerződés kizárólag azon alapítvánnyal kerül megkötésre, amely átlátható szervezetnek minősül.

Felelős: Dr. Árvay István polgármester

Határidő: 2024. március 31.

Tárgy: **Mosonmagyaróvár Város Önkormányzatának egyes saját bevételei és adósságot keletkeztető ügyletből eredő fizetési kötelezettségei várható összegének megállapításáról szóló határozat 2024-2027. évekre (Kitekintő határozat)**

**16/2024. (II.15.) Kt. határozat**

Mosonmagyaróvár Város Önkormányzat Képviselő-testülete az államháztartásról szóló 2011. évi CXCV. törvény 29/A. §-ában kapott felhatalmazás alapján az Önkormányzat egyes saját bevételeinek és adósságot keletkeztető ügyleteiből eredő fizetési kötelezettségeinek várható összegét 2024-2027. évekre a jelen határozat melléklete szerint állapítja meg.

Felelős: Dr. Árvay István polgármester

Határidő: 2024. március 15.

Tárgy: **AQUA Szolgáltató Kft. 2024. évi üzleti terve I. számú módosításának**

**véleményezése**

**17/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete javasolja az AQUA Szolgáltató Kft.taggyűlésének, hogy a Kft. által benyújtott, a Felügyelő Bizottság 1/2024. (02.08.) számú FB határozatával elfogadott 2024. évi üzleti terve I. számú módosítását a határozat melléklete szerinti tartalommal hagyja jóvá.
2. A Képviselő-testület felkéri a polgármestert, hogy döntéséről tájékoztassa a gazdasági társaság taggyűlését.

**Felelős:** Dr. Árvay István polgármester

**Határidő:** AQUA Kft. soron következő taggyűlésének időpontja

Tárgy: **Utólagos tájékoztatás a nem közművel összegyűjtött háztartási szennyvíz begyűjtésére vonatkozó közszolgáltatási szerződés megkötéséről**

**18/2024. (II.15.) Kt. határozat**

Mosonmagyaróvár Város Önkormányzat Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás ellátásához szükséges, az AQUA Szolgáltató Kft-vel, mint közszolgáltatóval 2024. január 31-én megkötött közszolgáltatási szerződésről szóló utólagos tájékoztatást tudomásul veszi.

Tárgy: **Az önkormányzati tulajdonban lévő gazdasági társaságok könyvvizsgálói feladatainak ellátására történő pályáztatás**

**19/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete, mint a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság, a MOVINNOV Befektetési Innovációs és Szolgáltató Korlátolt Felelősségű Társaság és a Városüzemeltető és Fenntartó Korlátolt Felelősségű Társaság alapítója elrendeli, hogy a gazdasági társaságok vezető tisztségviselői (ügyvezetői) az állandó könyvvizsgálói feladatok ellátására érvényes belső szabályozásuknak megfelelően folytassanak le beszerzést, illetve írjanak ki pályázatot.

A Képviselő-testület megbízza a gazdasági társaságok ügyvezetőit a pályáztatás lebonyolításával az alábbi 3/A-E. pontokban részletezett érvényesítendő feltételekkel.

1. A Képviselő-testület, mint az AQUA Szolgáltató Korlátolt Felelősségű Társaság (a továbbiakban együttesen: gazdasági társaságok) minősített többségű befolyással rendelkező tagja felhatalmazza a polgármestert, hogy az AQUA Szolgáltató Korlátolt Felelősségű Társaság taggyűlésén tegyen javaslatot az állandó könyvvizsgálói feladat-ellátás pályáztatására, azzal, hogy az eljárás lebonyolítása – a felügyelőbizottság elnökének véleményező jogkörével – az ügyvezető feladatkörébe utalt.

A Képviselő-testület javasolja, hogy a pályáztatás lebonyolítása során az alábbi 3/A-E. pontokban részletezett feltételek érvényesüljenek.

1. A pályáztatás során érvényesítendő feltételek a következők:
2. **Szakmai elvárások, az ajánlat tartalmi elemei:**

Pályáztatható az érvényes könyvvizsgálói engedéllyel rendelkező könyvvizsgáló, illetve könyvvizsgálói társaság a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény szerint.

***Az ajánlat tartalmazza:***

* A könyvvizsgálói kamarai igazolást vagy annak hiteles másolatát a pályázó nyilvántartásáról;
* A társaság vagy egyéni könyvvizsgáló bemutatását és referenciáit;
* Nyilatkozatot a pályázó felelősségbiztosításáról;
* Az éves díjazási igényét.
1. **A könyvvizsgálói megbízások kezdete:**
* 2024. június 1.

**A könyvvizsgálói megbízások megszűnése:**

A könyvvizsgálói megbízatás **2 év** határozott időtartamra szól, ennek megfelelően a megbízási jogviszony a következő határnappal szűnik meg:

* 2026. május 31.
1. **A pályázati felhívások közzététele:**

A pályázati felhívásokat a Kisalföld című napilapban, a gazdasági társaság honlapján, illetve Mosonmagyaróvár város honlapján kell megjelentetni.

1. **Bírálati szempont, a megbízás feltételei:**

A könyvvizsgálót az összességében legmegfelelőbb ajánlat, valamint referenciák alapján az alapító, illetve a taggyűlés választja meg. A megbízás feltételeit és díjazását ugyancsak az alapító, illetve a taggyűlés határozza meg. A megbízási szerződést a társaság ügyvezetője köti meg.

1. **Határidők:**

Az ajánlatok beérkezési határideje együttesen: **2024. április 15. (hétfő) 12.00 óra**.

Az elbírálás várható ideje: 2024. május 23-i képviselő-testületi ülés, illetve a soron következő AQUA Szolgáltató Korlátolt Felelősségű Társaság taggyűlése.

1. A pályáztatás további elemeit (különösen az ajánlatok benyújtásának módját, az ajánlatok felbontásának időpontját és módját, valamint a beszerzési eljárások további, egyéb módon nem szabályozott releváns eljárási szabályait) az eljárást lebonyolító gazdasági társaság ügyvezetője az érvényes belső szabályozása alapján jogosult és köteles meghatározni.

Felelős: Dr. Árvay István polgármester

 gazdasági társaságok ügyvezetői

Határidő: 2024. április 15.

1. A Képviselő-testület megbízza az ügyvezetőket a pályázók meghallgatásával, valamint az ajánlatok bírálatra történő előkészítésével - a benyújtott ajánlatok értékelésével és a megválasztani javasolt könyvvizsgáló személyének megjelölésével. A Képviselő-testület elrendeli, hogy az ügyvezető a felügyelőbizottság elnökét véleményező jogkörrel vonja be az eljárásba.

Felelős: gazdasági társaságok ügyvezetői

Határidő: 2024. május 10.

Tárgy: **Településképi rendelet módosítása**

**20/2024. (II.15.) Kt. határozat**

Mosonmagyaróvár Város Önkormányzat Képviselő-testülete a Mosonmagyaróvár város településképének védelméről szóló 42/2017. (XII. 18.) önkormányzati rendelet (továbbiakban: Rendelet) módosításával kapcsolatban az alábbi döntést hozza:

1. A Rendeletből hatályon kívül kell helyezni minden olyan rendelkezést, amely az utcabútorok – ideértve a funkcionális célokat szolgáló utcabútorokat is – létesítését vagy telepítését, az utcabútor reklámhordozóként, reklámhordozót tartó berendezésként történő használatát, illetve az utcabútoron reklám közzétételét *a településkép védelméről szóló 2016. évi LXXIV. törvény*, illetve *a* *településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV.28.) Korm. rendelet* a közterületekre és köztulajdonban álló ingatlanokra vonatkozó előírásainál nagyobb mértékben tiltja vagy korlátozza.
2. A Rendeletből 2024. október 1. hatállyal hatályon kívül kell helyezni mindennemű, reklámokkal kapcsolatos rendelkezést.
3. A Rendeletből hatályon kívül kell helyezni a kerítések magasságát meghatározó előírásokat.
4. A Főépítészi feljegyzés alapján megalapozó vizsgálat és alátámasztó javaslat készítése nem szükséges. A módosítások a helyi értékvédelmet nem érintik, így értékvizsgálat készítése sem szükséges.
5. A Rendelet módosítása magasabb szintű jogszabályi változások miatt történik, így a véleményezési szakaszban kizárólag az állami főépítész nyilatkozatát kell megkérni.
6. A Képviselő-testület *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet* 78/D. § (1) bekezdése szerinti lehetőség alapján úgy dönt, hogy az egyeztetési eljárást az E-TÉR rendszeren kívül folytatja le biztonságos kézbesítési szolgáltatás használatával.
7. A Főépítészi feljegyzés a határozat 1. mellékletét képezi, a Képviselő-testület a feljegyzést elfogadja.

Felelős: Dr. Árvay István polgármester

Határidő: 2024. március 31.

Tárgy: **Mosonmagyaróvári Bóbita Óvoda igazgatói álláshelyének meghirdetése**

**21/2024. (II. 15.) Kt. határozat**

1. Mosonmagyaróvár Város Önkormányzat Képviselő-testülete pályázatot ír ki a Mosonmagyaróvári Bóbita Óvoda igazgatói feladatainak ellátására a határozat 1. melléklete szerinti tartalommal.
2. A Képviselő-testület felkéri Mosonmagyaróvár Címzetes Főjegyzőjét, hogy az igazgatói pályázati eljárás előkészítésével összefüggő feladatokat lássa el.

Felelős: Fehérné dr. Bodó Mariann címzetes főjegyző

Határidő: 2024. május 23.

Tárgy: **Mosonmagyaróvári Vackor Óvoda alapító okiratának módosítása**

**22/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a Mosonmagyaróvári Vackor Óvoda Módosító okiratát a törzskönyvi bejegyzés napjával jelen határozat 1. melléklete *(előterjesztés 1. melléklete)* szerinti tartalommal elfogadja.

A Képviselő-testület a módosításokkal egységes szerkezetbe foglalt alapító okiratot jelen határozat 2. melléklete *(előterjesztés 2. melléklete)* szerinti tartalommal jóváhagyja.

1. Mosonmagyaróvár Város Önkormányzat Képviselő-testülete felkéri a polgármestert, hogy gondoskodjon az alapító okirat módosításával kapcsolatos intézkedések megtételéről, a törzskönyvi bejegyzéssel kapcsolatban esetlegesen felmerülő további hiánypótlások teljesítésére és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: Azonnal

Tárgy: **Mosonmagyaróvár Egyesített Bölcsődék Intézménye alapító okiratának módosítása**

**23/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a Mosonmagyaróvár Egyesített Bölcsődék Intézménye Módosító okiratát a törzskönyvi bejegyzés napjával jelen határozat 1. melléklete *(előterjesztés 3. melléklete)* szerinti tartalommal elfogadja.

A Képviselő-testület a módosításokkal egységes szerkezetbe foglalt alapító okiratot jelen határozat 2. melléklete *(előterjesztés 4. melléklete)* szerinti tartalommal jóváhagyja.

1. Mosonmagyaróvár Város Önkormányzat Képviselő-testülete felkéri a polgármestert, hogy gondoskodjon az alapító okirat módosításával kapcsolatos intézkedések megtételéről, a törzskönyvi bejegyzéssel kapcsolatban esetlegesen felmerülő további hiánypótlások teljesítésére és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: Azonnal

**Tárgy: Tájékoztató a polgármester 2023. évi szabadság igénybevételéről és a 2024. évi szabadságolási ütemterv jóváhagyása**

**24/2024. (II.15.) Kt. határozat**

Mosonmagyaróvár Város Önkormányzat Képviselő-testülete – az előterjesztés szerinti tartalommal – elfogadja Mosonmagyaróvár Város Polgármesterének a 2023. évi szabadság igénybevételről szóló tájékoztatóját.

**25/2024. (II.15.) Kt. határozat**

Mosonmagyaróvár Város Önkormányzat Képviselő-testülete Mosonmagyaróvár Város Polgármesterének 2024. évi szabadságolási ütemtervét a határozat melléklete szerint hagyja jóvá.

Tárgy: **3. számú háziorvosi körzet helyettesítéssel történő feladatellátását biztosító Megbízási szerződés módosítása**

**26/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a 3. számú háziorvosi körzet helyettesítéssel történő ellátása érdekében a GYÓGY-DUO Egészségügyi Szolgáltató Korlátolt Felelősségű Társasággal (Cg: 08-09-016505; székhely: 9200 Mosonmagyaróvár, Laktanya köz 4.B ép.; képviseli: dr. Fodor Éva Anna ügyvezető, feladatellátásra kötelezett háziorvos: dr. Fodor Éva Anna) a 2023. szeptember 1. napján megkötött Megbízási szerződést jelen határozat melléklete szerinti megállapodás módosítással 2024. február 29. napi hatállyal módosítja.
2. Mosonmagyaróvár Város Önkormányzat Képviselő-testülete felkéri a polgármestert a megbízási szerződés módosításával kapcsolatos intézkedések megtételére, a felmerülő kérdések tisztázására és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: 2024. február 29.

Tárgy: **9. számú háziorvosi körzet helyettesítéssel történő feladatellátása tekintetében Megbízási szerződés kötése**

**27/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a 9. számú felnőtt háziorvosi körzet helyettesítéssel történő feladatellátásával megbízza az ANVA-MED Korlátolt Felelősségű Társaságot (cg: 08-09-027183; székhely: 9200 Mosonmagyaróvár, Ujhelyi I. u. 82.; képviseli: dr. Antal-Varga Dóra ügyvezető, feladatellátásra kötelezett orvos: dr. Antal-Varga Dóra) a határozat mellékletét képező megbízási szerződésben foglaltak szerint, 2024. március 1. napjától a praxis betöltéséig, de legfeljebb 2025. február 28. napjáig terjedő időszakra.
2. Mosonmagyaróvár Város Önkormányzat Képviselő-testülete felkéri a polgármestert a jelen határozat 1. pontja szerinti Megbízási szerződés megkötésével kapcsolatos intézkedések megtételére, a felmerülő kérdések tisztázására és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: 2024. március 1.

**Tárgy: Tájékoztatás a 6. számú vegyes fogorvosi körzet feladatellátására kiírt pályázat eredményéről, új pályázat kiírása**

**28/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete a 6. számú vegyes fogorvosi körzet feladatainak ellátására pályázatot ír ki és a következő feltételekkel hirdeti meg:

*„A fogorvosi körzet területi leírása:* Mosonmagyaróvár Város Önkormányzat Képviselő-testületének a vegyes fogorvosi körzetek kialakításáról szóló 8/2017. (III.30.) önkormányzati rendelete alapján a 6. számú vegyes fogorvosi körzetre kiterjedő ellátási kötelezettséggel fogászati alapellátás és iskolafogászat ellátása.

*Eredményes pályázat esetén az önkormányzat feladat-ellátási szerződést köt, melyben a felek a működés feltételeit rögzítik.*

*A praxisjog térítésmentesen kerül átadásra a nyertes pályázó részére.*

*Szolgálati lakás biztosítása egyeztetés tárgyát képezi.*

*Ellátandó lakosságszám (kártya):*

2022. december 31-i állapot szerint:

0-18 éves: 691 fő, 19-62 éves: 2422 fő; és 62 év feletti: 1011 fő, ezek alapján az összlétszám: 4124 fő.

*Pályázati feltételek:*

* a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet szerinti képesítés
* az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendeletben előírt feltételek megléte
* az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003.(VII.15.) kormányrendeletben előírt feltételek megléte
* büntetlen előélet
* cselekvőképesség
* egészségügyi alkalmasság
* érvényes működési nyilvántartás

*A pályázat részeként benyújtandó iratok, igazolások:*

* fényképes szakmai önéletrajz
* iskolai végzettséget, szakirányú képzettséget igazoló dokumentumok másolata (külföldön szerzett képesítés esetén az eredeti nyelven kiállított okirat másolata, annak hiteles fordítása, valamint a végzettséget igazoló okirat honosításáról szóló irat másolata)
* három hónapnál nem régebbi hatósági erkölcsi bizonyítvány, amely igazolja a büntetlen előéletet és azt, hogy a pályázó nem áll foglalkozástól eltiltás hatálya alatt
* érvényes működési nyilvántartás (Országos Kórházi Főigazgatóság) igazolása
* praxisengedély feltételei fennállásának igazolására szolgáló dokumentumok másolati példánya
* egészségügyi alkalmasságot igazoló okirat másolata
* egyéni egészségügyi vállalkozó esetén a vállalkozói igazolvány, gazdasági társaság esetén a cégbírósági bejegyzést igazoló okirat másolata
* nyilatkozattétel saját vagy az önkormányzat tulajdonában lévő rendelő használatáról
* nyilatkozattétel saját vagy az önkormányzat tulajdonában lévő eszközök használatáról
* nyilatkozat, hogy az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontja alapján a pályázati anyagban foglalt személyes adatainak megismeréséhez és kezeléséhez hozzájárul.

*Juttatások:*

* A fogorvosi alapellátás keretébe tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet alapján, az egészségügyi szolgáltatónak a Nemzeti Egészségbiztosítási Alapkezelő területileg illetékes szervével kötött finanszírozási szerződése alapján történik.
* Az önkormányzat az egészségügyi szolgáltató részére Mosonmagyaróvár Város Önkormányzat Képviselő-testületének az egészségügyi alapellátást biztosító orvosok támogatásairól szóló 43/2021. (XII. 20.) önkormányzati rendelete alapján biztosít támogatást.
* Az önkormányzat az egészségügyi szolgáltató részére ingyenesen biztosítja a feladat-ellátáshoz szükséges és a feladat-ellátás helyszínét biztosító orvosi rendelőt.
* Az önkormányzati tevékenység megfelelő ellátása érdekében szakember elhelyezés céljából a lakások és helyiségek bérletéről szóló 29/2023. (IX.22.)önkormányzati rendeletben szabályozott módon önkormányzati lakás igényelhető.

*A pályázat kiírója fenntartja a jogot az eljárás bármely szakaszában a pályázat eredménytelenné nyilvánítására.*

*A munkakör betölthetőségének időpontja:* A munkakör legkorábban a szükséges engedélyeztetési eljárást követően tölthető be.

***A pályázat beérkezésének határideje*: 2024. március 1.**

*A pályázat elbírálásának határideje*: 2024. március 21.

*Pályázat benyújtásának módja:* postai úton, zárt borítékban Mosonmagyaróvár Város Önkormányzata címére (9200 Mosonmagyaróvár, Fő u. 11.).

Kérjük a borítékon feltüntetni: „**Fogorvosi pályázat a 6. számú vegyes fogorvosi körzet ellátására**”

A pályázati kiírással kapcsolatosan további információ a 96/577-817-es telefonszámon Wellnerné Unger Annamária egészségügyi koordinátortól kérhető.”

1. Mosonmagyaróvár Város Önkormányzat Képviselő-testülete felkéri a polgármestert, hogy a jogszabályoknak megfelelően a pályázati felhívást tegye közzé és a pályázati eljárást folytassa le.

Felelős: Dr. Árvay István polgármester

Határidő: pályázati felhívás közzététele vonatkozásában azonnal

 pályázati eljárás lefolytatása vonatkozásában 2024. március 21.

**Tárgy: Közterületek elnevezése**

**29/2024. (II. 15.) Kt. határozat**

1. Mosonmagyaróvár Város Önkormányzat Képviselő-testülete úgy dönt, hogy az 1064/1 helyrajzi számú közterület elnevezése Várallyai György utca.
2. A Képviselő-testület felhatalmazza a polgármestert, hogy a közterület elnevezésével kapcsolatos döntés végrehajtásához szükséges eljárást indítsa meg, és a szükséges intézkedéseket, nyilatkozatokat tegye meg.

Felelős: Dr. Árvay István polgármester

Határidő: 2024. február 29.

**30/2024. (II. 15.) Kt. határozat**

1. Mosonmagyaróvár Város Önkormányzat Képviselő-testülete úgy dönt, hogy az 1064/13 helyrajzi számú közterület elnevezése Kálnoki út.
2. A Képviselő-testület felhatalmazza a polgármestert, hogy a közterület elnevezésével kapcsolatos döntés végrehajtásához szükséges eljárást indítsa meg, és a szükséges intézkedéseket, nyilatkozatokat tegye meg.

Felelős: Dr. Árvay István polgármester

Határidő: 2024. február 29.

**31/2024. (II. 15.) Kt. határozat**

1. Mosonmagyaróvár Város Önkormányzat Képviselő-testülete úgy dönt, hogy az 1077/1 és a 0324/3 helyrajzi számú országos közút elnevezése Halászi út.
2. A Képviselő-testület felhatalmazza a polgármestert, hogy a közterület elnevezésével kapcsolatos döntés végrehajtásához szükséges eljárást indítsa meg, és a szükséges intézkedéseket, nyilatkozatokat tegye meg.

Felelős: Dr. Árvay István polgármester

Határidő: 2024. február 29.

**Tárgy: Köztéri szobor létesítése - „Túlélők szimbóluma-Weisz emlékmű”**

**32/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete egyetért a “Túlélők szimbóluma – Weisz emlékmű” című köztéri alkotás elkészítésével, létesítésével, melynek felállítási helyszínéül – a létesítési dokumentáció szerint - Mosonmagyaróvár, Kápolna teret jelöli ki.
2. A Képviselő-testület hozzájárul Mosonmagyaróvár Város Önkormányzata kizárólagos tulajdonában álló, Mosonmagyaróvár belterület 3374/3 helyrajzi számú, kivett közterület és piac megnevezésű, természetben a Mosonmagyaróvár, Kápolna téren található ingatlanon tervezett „Túlélők szimbóluma-Weisz emlékmű” szoborcsoport felállításához Árpási Nándor (cím: 2049 Diósd, József Attila u. 3.) kérelmére Trischler Ferenc szobrászművész kivitelezésében.
3. A Képviselő-testület az Alkotóművészeti Koordinációs Iroda szakvéleményét – a szakértői bizottság megállapításai mellett - elfogadja, a bemutatott helyszínt emlékműállításra alkalmasnak találja.
4. A Képviselő-testület kifejezi köszönetét a „Túlélők szimbóluma - Weisz emlékmű” megvalósításáért, önkormányzati tulajdonba átadásáért.
5. A Képviselő-testület hozzájárul, hogy a szoborcsoport Mosonmagyaróvár Város Önkormányzatának tulajdonába kerüljön Mosonmagyaróvár Város Önkormányzatának vagyonáról és a vagyon feletti tulajdonosi jogok gyakorlásáról szóló 27/2016. (VI. 30.) önkormányzati rendelet szabályai szerint.
6. A Képviselő-testület felkéri a Polgármestert, hogy a testület döntéséről a határozati kivonat egy példányának megküldésével a kérelmezőt értesítse, a köztéri alkotás megvalósításával kapcsolatos önkormányzati nyilatkozatokat megtegye, az Önkormányzatot érintő teendőket lássa el.

**Felelős:** Dr. Árvay István polgármester

**Határidő:** 2024. március 13.

Tárgy: **Javaslat önkormányzati tulajdonú ingatlanok értékesítésre történő kijelölésére (Mosonmagyaróvár belterület 6002/6 hrsz.)**

*A Képviselő-testület 15 igen (egyhangú) szavazattal (minősített többséggel) az alábbi határozatot hozta:*

**33/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete értékesítésre kijelöli a határozat mellékletét képező Hirdetményben rögzített feltételekkel Mosonmagyaróvár belterület 6002/6 helyrajzi szám alatti, kivett beépítetlen terület megnevezésű, 20 381 m2 térmértékű, 287.000.000,- Ft + ÁFA forgalmi értékű ingatlanát.
2. Az 1. pontban foglalt értékesítésre nyilvános, egyfordulós licitálás (árverés) formájában kerül sor a Mosonmagyaróvár Város Önkormányzatának vagyonáról és a vagyon feletti tulajdonosi jogok gyakorlásáról szóló 27/2016. (VI.30.) önkormányzati rendelet vonatkozó előírásai alapján.

3. A Képviselő-testület felkéri a Polgármestert, hogy a licitálás lebonyolítására létrehozandó bizottság tagjait és levezető elnökét megbízza.

4. A Képviselő-testület felhatalmazza a Polgármestert, hogy a licitálás (árverés) nyertes ajánlattevőjével a határozat melléklete szerinti Hirdetményben foglaltaknak megfelelő adásvételi szerződést megkösse, a jogügylet során teljes jogkörben eljárjon, továbbá valamennyi jognyilatkozatot megtegyen.

**Felelős:** Dr. Árvay István polgármester

**Határidő:** 2024. március 31. *a 3. pont vonatkozásában*

Tárgy: **Javaslat önkormányzati tulajdonú ingatlanok értékesítésre történő kijelölésére (Mosonmagyaróvár belterület 3416/A/7 hrsz.)**

*A Képviselő-testület 15 igen (egyhangú) szavazattal (minősített többséggel) az alábbi határozatot hozta:*

**34/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete versenytárgyalás útján történő értékesítésre jelöli ki a határozat mellékletét képező Hirdetményben rögzített feltételekkel Mosonmagyaróvár Város Önkormányzata kizárólagos tulajdonát képező, 3416/A/7 hrsz-ú, lakás megnevezésű, 35 m2 térmértékű ingatlanát, ami természetben Mosonmagyaróvár Kápolna tér 8., fszt. 7. szám alatt helyezkedik el. Az ingatlan forgalmi értéke bruttó: 7.900.000 Ft.
2. A Képviselő-testület felkéri a Polgármestert, hogy a testület döntéséről a Movinnov Kft.-t értesítse.
3. A Képviselő-testület felkéri a Polgármestert, hogy a licitálás lebonyolítására létrehozandó bizottság tagjait és levezető elnökét megbízza.
4. A Képviselő-testület felhatalmazza a Polgármestert, hogy a licitálás (árverés) nyertes ajánlattevőjével a határozat melléklete szerinti Hirdetményben foglaltaknak megfelelő adásvételi szerződést megkösse, a jogügylet során teljes jogkörben eljárjon, továbbá valamennyi jognyilatkozatot megtegyen.

**Felelős:** Dr. Árvay István polgármester

 Pollhammer Jenő ügyvezető (MOVINNOV Kft.)

**Határidő:** folyamatos, legkésőbb 2024. április 30.

Tárgy: **Belterületbe vonás iránti kérelem (072/93 hrsz.)**

**35/2024. (II.15.) Kt. határozat**

1. Mosonmagyaróvár Város Önkormányzat Képviselő-testülete hozzájárul és kezdeményezi a Mosonmagyaróvár külterület 072/93 helyrajzi számon nyilvántartott, 1 ha 6050 m2 térmértékű, szántó művelési ágú ingatlan belterületbe vonását üzemanyag-töltő állomás jövőbeni létesítése céljából.
2. A Képviselő-testület felhatalmazza a Polgármestert, hogy az 1) pont szerinti ingatlan belterületbe vonásával kapcsolatos eljárás során a Győr-Moson-Sopron Vármegyei Kormányhivatal Földhivatali Főosztály Ingatlan-nyilvántartási Osztály 2. előtt teljes jogkörben eljárjon, és valamennyi nyilatkozatot megtegyen.
3. A Képviselő-testület megállapítja, hogy a belterületbe vonáshoz kapcsolódó költségek Önkormányzat felé történő megtérítésére a kérelmező, Gál András Lajos (… szám alatti lakos) kötelezett.
4. A Képviselő-testület felhatalmazza a Polgármestert, hogy az 1) pont szerinti belterületbe vonáshoz kapcsolódó teljes költségviselésre vonatkozó megállapodást a kérelmezővel megkösse.
5. A Képviselő-testület felkéri a Polgármestert, hogy a testület döntéséről a határozati kivonat egy példányának megküldésével a kérelmezőt értesítse.

**Felelős:** Dr. Árvay István polgármester

**Határidő:** 2024. március 15. *a 4) pont vonatkozásában*

Tárgy: **Tájékoztató a pótelőirányzatokról 2023. november 1-jétől 2023. december 31-ig terjedő időszakra vonatkozóan**

**36/2024. (II.15.) Kt. határozat**

Mosonmagyaróvár Város Önkormányzat Képviselő-testülete az Önkormányzat részére 2023. november 1. – 2023. december 31. közötti időszakban folyósított pótelőirányzatokról szóló tájékoztatót az előterjesztésben foglaltak szerint elfogadja.

**Az ülésen alkotott rendeletek jegyzéke**

**1/2024. (II.16.) önkormányzati rendelet** az Önkormányzat 2024. évi költségvetéséről

**2/2024. (II.16.) önkormányzati rendelet** a közszolgálati tisztviselők díjazásáról szóló 23/2015. (IX. 28.) önkormányzati rendelet módosításáról

**3/2024. (II.16.) önkormányzati rendelet** a 2024. évi igazgatási szünet elrendeléséről